וואן פיס – דמויות
מארינס

המארינס (חיל הים) הוא אחד הארגונים המרכזיים בעולם של וואן פיס, כוח צבאי מסיבי במיוחד הכפוף לממשלה העולמית והם פזורים בכל העולם כאשר מטרתם היא כביכול לשמור על שלום ועל צדק (אף על פי שבסדרה נראו מספר פעמים מקרים בהם חיילי מארינס לקחו שוחד או מבצעים עסקאות לא חוקיות וגם מגנים רק על האיים והכפרים שמשלמים להם). בראש הצבא עומדים שלושה אדמירלים ואדמירל צי. האדמירלים נחשבים לחיילים החזקים ביותר במארינס. אדמירל הצי הוא המפקד של כל הצבא ובניגוד לאדמירלים שתפקידם הוא להילחם, תפקיד אדמירל הצי הוא לפקד על הקרבות. תחת אדמירל הצי והאדמירלים נמצאים סגני האדמירל. בדרגה זו נמצאים חלק מהחיילים החזקים ביותר במארינס, כל סגני האדמירל חייבים לשלוט בלפחות סוג אחד של האקי. יש הרבה סגני אדמירלים וחוזקם לא קבוע. הבסיס המרכזי של המארינס ממוקם בעולם החדש (זאת לאחר שהועבר לשם מכיוון שנחרב במלחמה עם וואייטבירד). למארינס יש בסיס כמעט בכל אי מיושב וזאת כדי להרתיע את הפיראטים. הם מצוידים בנשק רב ומגוון וכמעט תמיד מוכנים לקרב. מחוץ לגראנד ליין המארינס לרוב יפליגו עם ספינות של המארינס אך בגראנד ליין המארינס מפליגים לרוב עם ספינות מלחמה גדולות הרבה יותר ובפיקודן סגן או תת-אדמירל. המארינס מצוידים ברובים או בחרבות ובדרגות הגבוהות יותר, ישנו מגוון רחב של צורות לחימה שונות.
מונקי די. גארפ "גיבור המארינס" – סבו של לופי, גארפ היה יריבו התמידי של מלך הפיראטים רוג'ר, ונאמר שכמעט הרגו אחד את השני פעמים רבות. גארפ נחשב לגיבור המארינס בעקבות הבסת הרוקס, וכן עד היום בגילו המופלג הוא נחשב לאחד המארינס החזקים ביותר. מזכיר באופיו את לופי ולופי דומה לגארפ כשהיה צעיר גם במראה החיצוני. סגן אדמירל במארינס (הציעו לו קידום פעמים רבות אך בכל פעם הוא סירב, על מנת שלא יצטרך לקבל פקודות ישירות מאנשי האצולה). למרות היותו חסר פרי שטן, גארפ הוא בעל כוח פיזי עצום ונלחם רק עם ידיו. הוא אף מסוגל לזרוק כדורי תותח ענקיים בעזרת ידיו בלבד בעוצמה חזקה יותר מאשר תותח. כששמע שקובי נחטף על ידי בלאקבירד, ביחד עם היחידה המיוחדת "סורד", הם שטים לבסיס פיראטי בלאקבירד ומצילים את קובי, אך בעקבות קרב קשה נגד קוזאן וחברי צוותו, גארפ הובס ונשאר מאחור באי כלוא.
סאקאזוקי "אקאינו" – אדמירל הצי של המארינס, חזק מאד, קודם לדרגה זו לאחר שהביס את אאוקיג'י בקרב בפאנק האזארד שנמשך 10 ימים. סאקאזוקי מאמין בצדק אבסולוטי, בו יש רק צד אחד שצודק והצד השני שוגה לחלוטין, ועל כן סאקאזוקי הוא חסר פחד ומלא בכוח רצון, ולכן העביר את הבסיס הראשי של המארינס לעולם החדש, לטריטוריה של היונקו. סקאזוקי הוא קר רוח וחסר רחמים, והוא בעל פרי שטן לוגיה מסוג מאגמה. כינויו הוא אקאינו(כלב אדום). סקאזוקי ידוע בתור האנטגוניסט היחיד בסדרה שהצליח לשבור את רוחו של לופי על ידי כך שהרג את אחיו אייס מולו.
בורסאלינו "קיזארו" – אדמירל במארינס. קיזארו נחשב לאדם מאוד מוזר, הוא מדבר לאט ובטון מוזר, ונראה שלא אכפת לו ממה שקורה מסביבו. אין לו אג'נדה או אידאולוגיה שבגללה הצטרף למארינס (חוץ מתיעובו לפיראטים), ואף נראה כי לא ממש אכפת לו מהם, בכך שהוא מזלזל אפילו בזמן קרב. הוא בעל פרי שטן לוגיה מסוג אור, דבר שהופך אותו לאדם לזוז במהירות האור ומאפשר לו לירות לייזרים. כינויו הוא קיזארו (קוף צהוב).
אישו "פוג'יטורה" – אדמירל במארינס, נבחר לתפקיד בדראפט העולמי של הממשלה, לא ידוע אם היה במארינס לפני שנבחר בדראפט. הוא עיוור את עצמו בגיל צעיר על מנת שלא יאלץ לראות את כל הרוע שיש בעולם, והוא למעשה רואה דרך האקי התצפית המפותח שלו, הוא סייף ולמרות עיוורו הוא חזק בצורה מטורפת, נותן לגורל ולמזל להחליט עבורו בהחלטות שאינו יכול לקבל. כינויו הוא פוג'יטורה(טיגריס סגול). בעל פרי שטן השולט בגרוויטציה.
סנגוקו "הבודהה" – לשעבר אדמירל הצי של המארינס. פרש מהמארינס לאחר מלחמת מארינפורד, והסב את תפקידו לאימון מגויסים טריים. סנגוקו הוא אדם מאוד רגוע ושלו שלעיתים מאבד את עשתונותיו לאחר ששומע מה הנכד של גארפ - לופי, עושה בעולם. שותפו של גארפ עוד מהימים ששניהם היו מגויסים טריים למארינס, נלחם יחד עם גארפ בשיקי לפני 24 שנים במארינפורד הישן. סנגוקו מחזיק בפרי שטן זואן אגדי מסוג אדם, מודל הבודהה, דבר המקנה לו מודעות רחבה יותר לסביבתו, וכן את צורת הבודהה המוזהבת אשר מחזקת אותו. בעל חיית מחמד עז, והם תמיד ביחד.
קוזאן "אאוקיג'י" – ראו מתחת לכותרת פיראטי בלאקבירד
ארמאקי "ריוקוגיו" – אדמירל במארינס. נכון לעכשיו לא ידוע הרבה על ריוקוגיו, חוץ מזה שהוא עצלן מאוד (אפילו יותר מקוזאן) ולא לוקח את עבודתו ברצינות. עם זאת, הוא ופוג'יטורה תוארו על ידי דופלמינגו כ"מפלצות" כשמדובר בכוח. יש לו כוח פרי שטן מסוג לוגיה שמאפשר להצמיח צמחים ואפילו לעשות שחלק מגופו יהפוך לצמחים, וכך הוא מסוגל באמצעות זה שהענפים שנוצרים מהיכולת הזאת ננעצים באנשים מסוגלת לשאוב את כוח החיים ובעצם להרוג אותו. הוא אף מסוגל להפוך ליער שלם (ומכאן שמו של הפרי - פרי היער). כוח פרי השטן שלו הוא גם כנראה ההסבר מדוע ריוקוגיו אינו זקוק לאוכל לטענתו. נוסף על כך, ריוקוגיו חובב נשים יפות. כינויו הוא ריוקוגיו(שור ירוק). במהלך הלבלי הוא נלחם נגד אחד ממפקדי צבא המהפכה, מורלי, בזמן תקיפת הצבא על מריג'ואה. בהמשך נלחם גם נגד שותפו, פוג'יטורה, כאשר פוג'טורה עזר לצבא המהפכה לשחרר עבדים. לאחר מכן, עף לוואנו לתפוס את היונקו החדש, לופי, אך לאחר קרב קצר נגד הנדנים האדומים הוא הוברח מהאי על ידי ההאקי מלכים של שאנקס, שהיה קרוב לאי. בעקבות ביטול מעמד השיצ'יבוקאי, נשלח לתפוס את אדוארד וויביל, ושלח אותו לכלא.
סמוקר "הצייד הלבן" – סגן אדמירל במארינס, בעל פרי שטן לוגיה מסוג עשן. בתחילת הסדרה היה בדרגת קפטן, ולאחר קפיצת הזמן קודם לדרגת סגן אדמירל. סמוקר כמו קוזאן, מודע לכך שהמארינס לא תמיד צודקים, והוא לא מהסס אף לגדף את הממונים עליו על השחיתות שלהם. כשהתגייס למארינס סמוקר היה חייל בעייתי אך חזק, ולכן הצליח להתקדם בדרגות ולהפוך לקפטן בבסיס המארינס בלוגטאון. לראשונה סמוקר ניסה לתפוס את לופי בלוגטאון אך דרגון הציל אותו, ומאז סמוקר יצא לים בעקבות לופי, והגיע לאלאבסטה ושם קיבל את התהילה על הפלת קרוקודייל, אף על פי שזה היה לופי (העובדה שסמוקר קיבל את התהילה הכעיסה אותו מאוד מכיוון שלא קראו את הדיווח אשר נשלח למפקדה הראשית והחליטו לכסות את הסיפור כדי הממשלה לא תצא בזויה בכך שפיראט הציל מדינה). לאחר מכן התחיל סמוקר לפתח סימפתיה כלפי לופי. הצוות של סמוקר חשוב לו מאוד ואין לו בעיה להילחם על עקרונותיו בפומבי מול אחרים. לאחר מלחמת מארינפורד קודם בדרגה והפך למפקד בסיס G-5 בעולם החדש. ביחד עם היחידה שלהם, סמוקר וטאשיגי שטו לפאנק האזארד לתפוס את כובעי הקש, אך בסופו של דבר נאצלו לשתף פעולה איתם ועם לאו ולהביס את סיזר. סמוקר נלחם נגד ורגו אך הובס, וניצל על ידי לאו.
טאשיגי – טאשיגי היא קפטנית בספינה של סגן אדמירל סמוקר והיא סייפת מוכשרת והראשון להביסה בקרב חרבות היה למעשה זורו. טאשיגי מאמינה בכך שחרבות שונות טובות מאחרות על פי איכותן, והיא חובבת חרבות נדירות. טאשיגי נלחמה נגד זורו פעם אחת בלוג טאון, שם הפסידה בקלות, אם כי לזורו אין האומץ להרוג אותה מכיוון שהיא נראית בדיוק כמו קווינה, חברת הילדות של זורו. ההבדל היחיד בינה לבין קווינה הוא שטאשיגי עונדת משקפיים. טאשיגי קודמה לדרגת קפטן כאשר סמוקר קודם לדרגת סגן אדמירל.
טסורו – סגנית אדמירל במארינס, בעלת פרי שטן מסוג פארמיסיה המאפשר לה לשטוף אנשים ולטהר להם את הלב. הצטרפה למארינס יחד עם גארפ וסנגוקו. האישה הכי חזקה במארינס וסבתא של קוג'אקו, אדמרלית-משנה במארינס. השתתפה במלחמת מארינפורד.
מורגן "יד גרזן" – קפטן מארינס לשעבר ואביו של הלמפו. בעבר הובס על ידי קפטן קורו ובעקבות כך נשברה לו הלסת והיד. את היד הוא החליף בגרזן ואת הלסת בלסת מתכת. מורגן אחראי על מפקדה 153 בעיירת הצדפות. הוא כלא את זורו מפני שהוא התחצף לבנו, הלמפו. הם תכננו להוציא אותו להורג ללא ידיעתו עד שלופי וקובי הגיעו והצילו את זורו ועם העזרה של זורו הם הביסו את מורגן. לאחר מכן, המארינס כלאו את מורגן והדיחו אותו מהמארינס כי גילו שהוא מושחת. מורגן נמלט מהכלא וכעת הוא אסיר נמלט.
קונג – הוא נמצא בדרגה מתחת לגורוסיי ומשרת בתור מפקד כל הכוחות היבשתיים (לא רק המארינס). לפני 22 שנה בתחילת הסיפור קונג היה אדמירל הצי לפני סנגוקו.
סנטומארו – קפטן יחידת המדע של המארינס. שולט בטכניקת ההאקי וחמוש בגרזן ענקי. מפקד על רובוטי הפאשיפיסטה שנוצרו בצלמו של קומה שנכון לעכשיו הוא פאשיפיסטה מספר 0. בזמן קפיצת הזמן לא ידוע מתי הוא נהפך למארין רשמי. בילדותו, אנשי הכפר שלו גירשו אותו מהכפר להרים משום שהוא היה אלים, לאחר שוגהפאנק מצא אותו והתרשם מחוזקו הוא החליט להפוך אותו לשומר ראש שלו. בארק אגהד הפך לבן ברית של כובעי הקש יחד עם וגהפאנק.
הינה "הכלוב השחור" – אדמירלית-משנה מארינס שאכלה פרי שטן מסוג פראמסייה שמאפשר לה ללכוד כול דבר. ידידה של סמוקר מהימים ששניהם היו מגויסים טריים למארינס, ודואגת לסמוקר. קשוחה וקרה, בעלת ידע רב על ההיסטוריה של המארינס. הינה מפקדת על ג'אנגו ופולבאדי. הינה מדברת על עצמה בגוף שלישי.
בוגארד – סייף וסגנו של גארפ. לובש חליפה וכובע המסתיר את פניו.
ג'אנגו – סרן במארינס. סגן לשעבר בפיראטי החתול השחור תחת קפטן קורו. הם תכננו להרוג את קאיה, ידידה של אוסופ ונערה עשירה בכפר הסירופ, כדי לקחת לה את ההון. לאחר שהובסו על ידי פיראטי כובעי הקש ופיראטי אוסופ הוא הושאר מאחור וכל הצוות שלו עזב את האי. הוא ברח מהאי לאי קרוב והתיידד עם פולבאדי, חייל מארין, בתחרות ריקודים. לאחר שהמארינס חיפשו ומצאו את ג'אנגו הם לקחו אותו למשפט והוחלט שהעונש שלו יהיה מוות. אבל פולבאדי שכנע את השופטים לתת לו לעזוב את האי בלי שום עונש. לבסוף הינה הציעה לג'אנגו להצטרף למארינס והתחילה לפקד על שניהם. ג'אנגו ופולבאדי היו חלק מהמארינס שהגיעו לתפוס את כובעי הקש בסוף אלאבאסטה. בנוסף לכך שניהם השתתפו במלחמת מארינפורד. לג'אנגו יש את היכולת להפנט אנשים, הוא קיבל את היכולת הזאת בגלל פטריה שהוא אכל.
פולבודי – סרן במארינס שהובס על ידי סאנג'י במסעדת באראטיה מכיוון שעצבן את סאנג'י. פולבאדי השתתף בתחרות ריקודים והתיידד עם ג'אנגו. לאחר שפולבאדי גילה שג'אנגו הוא פיראט הוא עצר אותו ושלח אותו למשפט. אבל לבסוף הוא החליט לעזור לג'אנגו לצאת מהמשפט והצליח לשכנע את השופטים לא לתת לו עונש. הינה מפקדת על פולבאדי וג'אנגו לאחר שהוא הצטרף למארינס. ג'אנגו ופולבאדי היו חלק מהמארינס שהגיעו לתפוס את כובעי הקש בסוף אלאבאסטה. בנוסף לכך שניהם השתתפו במלחמת מארינפורד. פולבאדי חובש אגרופנים שגורמים לאגרופים שלו להיות יותר חזקים.